საქართველოს ინოვაციების და ტექნოლოგიების სააგენტოს ინიციატივით, ცხადდება რეგიონული პრეაქსელერატორის პროგრამა საქართველოს ორ რეგიონში (შიდა-ქართლი, მცხეთა-თიანეთი) პროგრამა ხორციელდება USAID-ის ფინანსური მხარდაჭერით, ძლიერი სოფლის პროგრამის ფარგლებში და გულისხმობს ინტენსიური სამეწარმო ტრენინგების ციკლს, რომელიც დაეხმარება, რეგიონში მცხოვრებ სტარტაპერებს განავითარონ საკუთარი ბიზნეს იდეები იდეიდან პროდუქტამდე და მოემზადონ სააგენტოს მიერ გამოცხადებული რეგიონული საგრანტო პროგრამებისთვის.

პრე-აქსელერატორის უმთავრესი მიზნებია:

● რეგიონებში მცხოვრებ ახალგაზრდა ადამიანებში გააღვივოს და განავითაროს ინოვაციური აზროვნების, იდეაციის და სტარტაპის შენების ძირითადი უნარები.

● მონაწილეებისთვის სტარტაპის საწყისი ეტაპის წარმართვის პრაქტიკული გამოცდილების შეძენა საკუთარი იდეების განვითარების მაგალითზე.

● რეგიონებში მცხოვრები ახალგაზრდა ინოვატორების უფრო აქტიურად ჩართვა საქართველოს ინოვაციურ და სტარტაპ-ეკოსისტემაში და რეგიონული სტარტაპების ფორმირება/განვითარება

● ახალგაზრდა ინოვატორებს შორის მყარი კავშირების გაჩენა და მათთვის კოლაბორაციის უპირატესობების დემონსტრაცია წარმატებული სტარტაპების მაგალითზე

● რეგიონებში GITA-ში არსებული დაფინანსების შესახებ ინფორმირებულობის დონის გაზრდა, პრე-აქსელერატორის პროგრამის შემდგომ, კურსდამთავრებულების სააგენტოს სხვადასხვა საგრანტო პროგრამებში მონაწილეობა

სერვისის მიმწოდებელი გამოვლინდება კონკურსის გზით წინასწარ დაკომპლექტებული ჟიურის მიერ, რომელსაც დააკომპლექტებენ ინოვაციების სააგენტოს და USAID-ის წარმომადგენლები. შერჩევის კრიტერიუმები:

|  |  |
| --- | --- |
| **კრიტერიუმი** | **ქულა** |
| ორგანიზაციის გამოცდილება | 20 |
| გუნდი (რეზიუმეები) | 25 |
| თანხის და ბიუჯეტის დანიშნულება. | 15 |
| ძირითადი მახასიათებლები და სილაბუსი | 30 |
| აქტივობების გეგმა | 10 |